钦定古今图书集成/明伦汇编/氏族典/第408卷 > 许景衡
## 钦定古今图书集成/明伦汇编/氏族典/第408卷 > 许景衡

按《宋史许景衡传》：“景衡，字少伊，温州瑞安人。登元祐
九年进士第。宣和六年，为殿中侍御史，言尚书省同
知枢密院久阙，愿遴选忠贤。忤王黼意。会吴岩夫以
私书抵执政子，道景衡之贤，书误致王黼，用是中景
衡，逐之。钦宗即位，以左正言召。高宗即位，除御史中
丞，宗泽为东京留守。言者附黄潜善等，多攻其短，欲”
逐去之。景衡奏“泽威名政事，卓然过人。”上大悟，封以
示泽，泽乃安。除尚书右丞，有大政事，必请间极论，潜
善、伯彦共排沮之，罢为资政殿大学士、提举杭州洞
霄宫。至京口卒，谥忠简。